stanford-oval/wikipedia huggingface dataset:
Yhdistyneiden kansakuntien pakolaisjärjestö

| Yhdistyneiden kansakuntien pakolaisjärjestö |
| --- | --- |

Perustettu:  14. joulukuuta 1950
Tyyppi:  YK:n toimielin
Toimiala:  pakolaisuus
Päämaja:  Geneve, Sveitsi
pääsihteeri:  Filippo Grandi
Kattojärjestö:  Yhdistyneet kansakunnat
Tunnustukset:   Nobelin rauhanpalkinto (1954, 1981)
Aiheesta muualla
www.UNHCR.org
Infobox OKNimi-testi OK: 
UNHCR:n avustustarvikkeita Keniassa 2006.
Yhdistyneiden kansakuntien pakolaisjärjestö tai Yhdistyneiden kansakuntien pakolaisasiain valtuutetun toimisto, lyhennettynä UNHCR (engl. United Nations High Commissioner for Refugees) on YK:hon kuuluva, vuonna  1950 perustettu pakolaisapujärjestö. Se on osa YK:n kehitysryhmää (United Nations Development Group) Järjestön päämaja on Genevessä, Sveitsissä. Se on saanut Nobelin rauhanpalkinnon vuosina 1954 ja 1981.
YK perusti 1949 pakolaisasian valtuutetun suojelemaan pakolaisten etuja, kun toisen maailmansodan aiheuttaman pakolaistilanteen hoitamiseksi perustettu Kansainvälinen pakolaisjärjestö lakkautettiin. Valtuutetun toimisto perustettiin YK:hon seuraavana vuonna.
UNHCR soveltaa vuoden 1951 pakolaissopimusta.  Siinä pakolainen tarkoittaa henkilöä, joka ei pysty tai halua palata kotimaahansa, koska perustellusti pelkää joutuvansa vainotuksi rotunsa, uskontonsa, kansallisuutensa, sosiaalisen ryhmänsä tai poliittisen mielipiteensä johdosta.
UNHCR:n keskeisin tehtävä on etsiä sijoitusratkaisuja pakolaisille ja muille suojelua tarvitseville. Tällaisia ratkaisuja voivat olla esimerkiksi kotiinpaluu, turvapaikkamaahan integroituminen tai sijoittaminen johonkin muuhun maahan. Vuoteen 2004 mennessä järjestö oli auttanut jo noin 50 miljoonaa pakolaista aloittamaan elämän uudessa maassa. Sen 5 000 työntekijää yli 120 maassa auttavat koko ajan noin 20 miljoonaa pakolaista.
Monien muiden YK:n järjestöjen tavoin UNHCR nimeää julkisuuden henkilöitä hyväntahdon lähettiläiksi. Lähettiläitä ovat muiden muassa näyttelijä Angelina Jolie ja oopperalaulaja Barbara Hendricks.
Pääsihteerit

| pääsihteeri | virkakausi | valtio |
| --- | --- | --- |
| Gerrit Jan van Heuven Goedhart | 1951–1956 |  Alankomaat |
| Auguste R. Lindt | 1956–1960 |  Sveitsi |
| Félix Schnyder | 1960–1965 |  Sveitsi |
| prinssi Sadruddin Aga Khan | 1965–1977 |  Iran |
| Poul Hartling | 1978–1985 |  Tanska |
| Jean-Pierre Hocké | 1986–1989 |  Sveitsi |
| Thorvald Stoltenberg | 1990 |  Norja |
| Sadako Ogata | 1991–2000 |  Japani |
| Ruud Lubbers | 2001–2005 |  Alankomaat |
| António Guterres | 2005–2015 |  Portugali |
| Filippo Grandi | 2016– |  Italia  |
Aiheesta muualla

Kuvia tai muita tiedostoja aiheesta Yhdistyneiden kansakuntien pakolaisjärjestö Wikimedia Commonsissa
UNHCR:n sivusto
Nobelin rauhanpalkinnon saajat
| --- | --- |
1901–1925:  1901: Dunant, Passy 1902: Ducommun, Gobat 1903: Cremer 1904: Kansainvälisen oikeuden instituutti 1905: Suttner 1906: Roosevelt 1907: Moneta, Renault 1908: Arnoldson, Bajer 1909: Beernaert, Paul Balluet d’Estournelles de Constant 1910: Kansainvälinen Rauhantoimisto 1911: Asser, Fried 1912: Root 1913: La Fontaine 1917: Punainen Risti 1919: Wilson 1920: Bourgeois 1921: Branting, Lange 1922: Nansen 1925: Chamberlain, Dawes
1926–1950:  1926: Briand, Stresemann 1927: Buisson, Quidde 1929: Kellogg 1930: Söderblom 1931: Addams, Butler 1933: Angell 1934: Henderson 1935: Ossietzky 1936: Lamas 1937: Cecil 1938: Nansenin kansainvälinen pakolaistoimisto 1944: Punainen Risti 1945: Hull 1946: Balch, Mott 1947: Kveekarit 1949: Boyd Orr
1951–1975:  1950: Bunche 1951: Jouhaux 1952: Schweitzer 1953: Marshall 1954: Yhdistyneiden kansakuntien pakolaisjärjestö 1957: Pearson 1958: Pire 1959: Noel‑Baker 1960: Lutuli 1961: Hammarskjöld 1962: Pauling 1963: Punainen Risti 1964: King 1965: Unicef 1968: Cassin 1969: Kansainvälinen työjärjestö 1970: Borlaug 1971: Brandt 1973: Kissinger, Lê 1974: MacBride, Satō 1975: Saharov
1976–2000:  1976: B. Williams, Corrigan 1977: Amnesty International 1978: Sadat, Begin 1979: Äiti Teresa 1980: Esquivel  1981: YK:n pakolaisapujärjestö 1982: Myrdal, García Robles 1983: Wałęsa 1984: Tutu 1985: Lääkärit ydinsotaa vastaan 1986: Wiesel 1987: Arias 1988: YK:n Rauhanturvaajat 1989: Dalai Lama 1990: Gorbatšov 1991: Suu Kyi 1992: Menchú 1993: Mandela, de Klerk 1994: Arafat, Peres, Rabin 1995: Pugwash-liike, Rotblat 1996: Belo, Ramos Horta 1997: Kampanja maamiinojen kieltämiseksi (ICBL), J. Williams 1998: Hume, Trimble 1999: Lääkärit ilman rajoja 2000: Kim
2001–:  2001: YK, Annan 2002: Carter 2003: Ebadi 2004: Maathai 2005: IAEA, ElBaradei 2006: Yunus, Grameen Bank 2007: Gore, IPCC 2008: Ahtisaari 2009: Obama 2010: Liu 2011: Gbowee, Johnson Sirleaf, Karman 2012: EU 2013: Kemiallisten aseiden kieltojärjestö 2014: Satyarthi, Yousafzai 2015: Tunisian kansallisen vuoropuhelun kvartetti 2016: Juan Manuel Santos 2017: International Campaign to Abolish Nuclear Weapons 2018: Murad, Mukwege 2019: Abiy 2020: Maailman ruokaohjelma 2021: Ressa, Muratov 2022: Bjaljatski, Memorial, Center for Civil Liberties 2023: Mohammadi 2024: Nihon Hidankyō
Windows Firewall

| Windows Firewall |
| --- | --- |
Luoja:  Microsoft
Kehittäjä:  Microsoft
Tiedot
Ohjelmistotyyppi:  Palomuuri
Alusta:  Windows
Ohjelmointikielet:  Windows-käyttöjärjestelmän kielet
Lisenssi:  Microsoft EULA
Aiheesta muualla
Windows Firewall
Windows Firewall (suom. Windowsin palomuuri) on Microsoftin luoma palomuuriohjelmisto Windows XP (Service Pack 2)- ja sitä uudempiin Windows -käyttöjärjestelmille. Palomuurilla voidaan estää tietokoneesta lähtevät ja tulevat yhteyspyynnöt.
Historia

Windows XP sisälsi "Internet Connection Firewall" -komponentin, mutta se oli automaattisesti poissa päältä, koska sen taaksepäinyhteensopivuudesta ei ollut tarpeeksi tietoa. Blaster- ja Sasser-madot hyödynsivät palomuurin puutetta päästen suojaamattomiin Windows-tietokoneisiin 20 minuutissa. Näiden ja muiden esiin tulleiden uhkien johdosta Windows päätti ottaa askeleen kohti käyttöjärjestelmän turvallisempaa käyttöä muuttamlla Internet Connection Firewallin uudelle nimelle Windows Firewall ja asettamalla sen vakiona aktiiviseksi Windows XP SP2 -tietokoneissa.
Windows XP:n palomuuri pystyy estämään vain sisääntulevat yhteydet, ei ulospäin meneviä. Se ei myöskään pysty valvomaan IPv6-liikennettä.
Windows Vistan mukana tullut palomuuri korjasi suuresti edellisen puutteita ja paransi asetuksia myös yrityksien tarpeisiin. Windows 7:n palomuuri toi muun muassa aktiiviset profiilit.
Aiheesta muualla

Windows Firewall
Virumaa

Viron historialliset maakunnat 1200-luvun alussa.
Viron maakunnat nykyään.
Virumaa (saks. Wierland) on virolainen muinaismaakunta, joka nykyään jakautuu Itä-Virumaan ja Länsi-Virumaan maakuntiin. Viron valtion suomenkielinen nimi juontuu Virumaan nimestä.
Ventatela

| --- | --- |
:  Määritelmä: paperi- tai kartonkikoneen puristinosalla tela, jossa on koko telan ympäri kulkevia uria 
: Wikipediassa ei tällä hetkellä ole varsinaista artikkelia aiheesta Ventatela. Katso ventatela Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Victor Chestopal

Victor Chestopal
Victor Chestopal (ven. Виктор Алексеевич Шестопал, Viktor Aleksejevitš Šestopal; s. 1975 Moskova) on venäläissyntyinen suomalainen pianisti.
Chestopal syntyi Neuvostoliitossa kulttuuriperheeseen, jossa isä oli filosofian professori ja äiti sellisti ja säveltäjä Victoria Yagling. Chestopal aloitti piano-opinnot kuusivuotiaana Gnessinin musiikkikoulussa ja siirtyi sitten Tšaikovski-konservatorion yhteydessä toimivaan Keskusmusiikkikouluun muun muassa Mihail Pletnjovin oppilaaksi. 12-vuotiaana Chestopal debytoi orkesterin edessä soittamalla Mendelssohnin 1. pianokonserton.
Vuonna 1990 viisitoistavuotias Chestopal muutti äitinsä kanssa Suomeen, jossa äiti alkoi opettaa ja poika opiskella Sibelius-Akatemiassa. Chestopal valmistui Erik T. Tawaststjernan luokalta ja opiskeli samanaikaisesti myös Lazar Bermanin johdolla Italiassa ja Saksassa. Hän sai Suomen kansalaisuuden 1997.
Vuonna 1994 Chestopal tuli toiseksi Maj Lind -pianokilpailussa ja oli seuraavana vuonna finalistien joukossa Brysselin Queen Elizabeth -kilpailussa. Vuonna 2009 hän suoritti Sibelius-Akatemiassa tohtorintutkinnon, jonka viidessä konsertissa hän esitti pianokirjallisuuden kulmakiviä kuten Bachin Goldberg-muunnelmat, Beethovenin Hammerklavierin ja Schubertin viimeisen B-duurisonaatin.
Chestopal on kysytty esiintyjä erityisesti Belgiassa, jossa hän on vuosittain pitänyt myös mestarikursseja Liègen yliopistossa. Hän on opettanut myös Ostravan yliopistossa ja Janacek-konservatoriossa Tšekissä.
Chestopal on levyttänyt Musorgskin Näyttelykuvat ja Rahmaninovin Corelli-muunnelmat.
Virvoitusjuoma-annostelija

Coca-Cola virvoitusjuoma-annostelija Hainan, Kiina, huhtikuu 2010.
Virvoitusjuoma-annostelija on laite, joka sekoittaa ja annostelee hiilihappopitoiset virvoitusjuomat. Niitä on ravintoloissa ja muun muassa tavarataloissa. Laite yhdistää makusiirapin sekä hiilidioksidin jäähdytettyyn puhtaaseen veteen, mistä syntyy virvoitusjuomia. Laite toimii manuaalisesti tai automaattisesti; eräät juoma-annostelijat toimivat soodapistoolia käyttäen. Nykyään makusiirappi usein pumpataan etukäteen hanapakkaukseen (bag in box).
Virvoitusjuoma-annostelijaa on myös kutsuttu "sekoituksen jälkeen" -laitteeksi joillakin markkinoilla. Mikä tahansa brändi tai virvoitusjuoma, joka on saatavilla "sekoituksen jälkeen" -makusiirappina, voidaan annostella virvoitusjuoma-annostelijalla.
Aiheesta muualla

Kuvia tai muita tiedostoja aiheesta Virvoitusjuoma-annostelija Wikimedia Commonsissa
Ville-Pertti Lind

| Ville-Pertti Lind> Henkilötiedot |
| --- | --- |
Koko nimi:  Ville-Pertti Lind
Syntynyt: 23. marraskuuta 1980 (ikä 43)
Kansalaisuus:   Suomi
Koripalloilija
Pelipaikka:  Pieni laitahyökkääjä/Iso laitahyökkääjä
Pituus:  197 cm
Paino:  95 kg
Pelaajaura
Seurajoukkueet
2000–2001 2001–2003 2003–2004 2004–2009 2009–2011 2011:   Säynätsalon Riento  BC Jyväskylä  Äänekosken Huima  Porvoon Tarmo  KTP-Basket  Porvoon Tarmo
Ville-Pertti Lind (s. 23. marraskuuta 1980) on suomalainen pääsarjauransa lopettanut koripalloilija. Hän oli pelipaikaltaan laitahyökkääjä.
Ura

Lindin kasvattajaseura on Säynätsalon Riento, jonka pääsarjajoukkueessa hän debytoi kaudella 2000–2001. Seuraavat kaksi kautta hän pelasi BC Jyväskylässä, josta hän siirtyi kaudeksi 2003–2004 Äänekosken Huimaan. Kyseinen kausi oli tilastollisesti hänen parhaansa, sillä hän teki uransa kausikohtaiset ennätykset pisteissä (10,5) levypalloissa (5,1) syötöissä (0,9) sekä riistoissa (1,2).
Yhden Huimassa vietetyn kauden jälkeen Lind siirtyi Porvoon Tarmoon, jossa hänet valittiin kaudella 2004–2005 SM-sarjan vuoden parhaaksi kuudenneksi pelaajaksi. Hän pelasi Tarmossa viiden kauden ajan ja siirtyi kaudeksi 2009–2010 KTP:n joukkueeseen. Lind pelasi seurassa kahden kauden ajan ja päätti pääsarjauransa SM-pronssiin kauden 2010–2011 päätteeksi. Hän pelasi tämän jälkeen vielä I-divisioonassa viisi ottelua Tarmon paidassa kaudella 2011–2012.
Aiheesta muualla

Korisliigan pelaajaprofiili (Arkistoitu – Internet Archive)
| 0 | 1 | 2 |
| --- | --- | --- |
| Edeltäjä: Sami Pekkola | Korisliigan paras kuudes pelaaja 2004–2005 | Seuraaja: Teemu Laine |
Vanuatun presidentti

| Vanuatun presidentti |
| --- | --- |
 President of the Republic of Vanuatu Président de la République de Vanuatu
 Presidentin lippu
 Nykyinen Nikenike Vurobaravu 23. heinäkuuta 2022 lähtien
Nimittäjä:  Valitsijamieskollegio
Kauden pituus:  5 vuotta
Perustettu:  1980
Ensimmäinen:  Ati George Sokomanu
Vanuatun presidentti on Vanuatun valtionpäämies. Presidentti valitaan viisivuotiselle virkakaudella epäsuoralla vaalilla, valitsijakollegioon kuuluvat parlamentin jäsenet sekä kuuden provinssin päämiehet. Presidenttiehdokkaan täytyy olla Vanuatun kansalainen ja kuulua johonkin paikalliseen heimoon sekä olla vaalikelpoinen myös parlamenttivaaleissa.
Luettelo presidenteistä

| No>  | Kuva | Nimi | Virkakausi | Puolue |
| --- | --- | --- | --- | --- |
| 1 | - | Ati George Sokomanu (1937–) | 30.7. 1980 – 17.2. 1984 | Vanua'aku Pati |
| vt. | - | Frederick Karlomuana Timakata (1936–1995)  vt. | 17.2. 1984 – 8.3. 1984 | Vanua'aku Pati |
| (1) | - | Ati George Sokomanu (1937–) | 8.3. 1984 – 12.1. 1989 | Vanua'aku Pati |
| vt. | - | Onneyn Tahi (1944–1998) | 12.1. 1989 – 30.1. 1989 | Vanua'aku Pati |
| 2 | - | Frederick Karlomuana Timakata (1936–1995) | 30.1. 1989 – 30.1. 1994 | Vanua'aku Pati |
| vt. | - | Alfred Maseng (d. 2004) | 30.1. 1994 – 2.3. 1994 | Union of Moderate Parties |
| 3 | - | Jean Marie Leye Lenelgau (1932–2014) | 2.3. 1994 – 2.3. 1999 | Union of Moderate Parties |
| vt. |  | Edward Natapei (1954–2015) | 2.3. 1999 – 24.3. 1999 | Vanua'aku Pati |
| 4 | - | John Bani (1941–) | 25.3. 1999 – 24.3. 2004 | Union of Moderate Parties |
| vt. | - | Roger Abiut (1972–) | 24.3. 2004 – 12.4. 2004 | Vanuatu Labour Party |
| 5 | - | Alfred Maseng (d. 2004) | 12.4. 2004 – 11.5. 2004 äänestysa mitätöity | Union of Moderate Parties |
| vt. | - | Roger Abiut (1972–) | 11.5. 2004 – 28.7. 2004 | Vanuatu Labour Party |
| vt. | - | Josias Moli (1972–) | 28.7. 2004 – 16.8. 2004 | Union of Moderate Parties |
| 6 |  | Kalkot Mataskelekele (1949–) | 16.8. 2004 – 16.8. 2009 | National United Party |
| vt. | - | Maxime Carlot Korman (1942–) | 16.8. 2009 – 2.9. 2009 | Vanuatu Republican Party |
| 7 |  | Iolu Abil (1942–) | 2.9. 2009 – 2.9. 2014 | Vanua'aku Pati |
| vt. | - | Philip Boedoro (1958–) | 2.9. 2014 – 22.9. 2014 | Vanua'aku Pati |
| 8 |  | Baldwin Lonsdale (1948–2017) | 22.9. 2014 – 17.6. 2017 | sitoutumaton |
| vt. |  | Esmon Saimon (1955–) | 17.6. 2017 – 6.7. 2017 | Melanesian Progressive Party |
| 9 |  | Tallis Obed Moses (1954–) | 6.7. 2017 – 23.7. 2022 | sitoutumaton |
| 10 |  | Nikenike Vurobaravu (1964–) | 23.7. 2022 – virassa | Vanua'aku Pati |
Viidakkopyyjuoksija

| Viidakkopyyjuoksija |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Pyyjuoksijat Turnicidae
Suku::  Pyyjuoksijat Turnix
Laji::  melanogaster
Kaksiosainen nimi
 Turnix melanogaster  (Gould, 1837) 
Katso myös
   Viidakkopyyjuoksija Wikispeciesissä   Viidakkopyyjuoksija Commonsissa 
Infobox OKNimi-testi OKIUCN-testi OK: 
Viidakkopyyjuoksija (Turnix melanogaster) on pyyjuoksijoiden sukuun kuuluva viiriäistä muistuttava lintu. Sen esiintymisalue kattaa Australian itärannikon Queenslandin kaakkoisosasta Uuden Etelä-Walesin koillisosaan. Viime aikoina laji on tavattu myös Fraser Islandilla. John Gould kuvaili lajin holotyypin Queenslandin Moreton Baysta vuonna 1837.
William R. Copeland

William Randolph Copeland, nimi vuoteen 1955 Veikko Vilhelmi Kopra (4. kesäkuuta 1936 Kannus – 13. joulukuuta 2023 Helsinki) oli amerikansuomalainen historian tutkija.
Copeland muutti Suomesta Yhdysvaltoihin vuonna 1949 ja hän muutti nimensä samalla kun hänestä tuli Yhdysvaltain kansalainen vuonna 1955. Copeland opiskeli Marylandin yliopistossa, Georgetownin yliopistossa ja Helsingin yliopistossa, jossa hän väitteli tohtoriksi poliittisen historian alueelta. Copeland toimi ASLA/Fulbright-komission johtajana ja myöhemmin hän opetti Venäjän ja Kiinan historiaa. Copeland oli dosenttina Helsingin ja Joensuun yliopistoissa.
Julkaisuja

The uneasy alliance: collaboration between the Finnish opposition and the Russian underground 1899-1904, Helsingin yliopiston väitöskirja. Suomalainen tiedeakatemia, Helsinki 1973
Oskar Huttunen: menestynyt mies - kauppaneuvos Karttulasta.  Weilin + Göös, Espoo 1980
Globaalit muutokset - uhka vai mahdollisuus? kasettiäänikirjassa Sielunmaisemia. Helsingin yliopisto, Lahden tutkimus- ja koulutuskeskus, Helsinki 1994
Mao Zedong kasettiäänikirjassa 1900-luvun vaikuttajia; toim. Margit Koskinen.  	Oppimateriaaleja / Helsingin yliopiston tutkimus- ja koulutuskeskus Palmenia 116. Palmenia-kustannus, Helsinki 2002
Toimitustöitä

Symposium on the Arctic Ocean of Northern Europe in International Politics until 2000; Organized by the Finnish Pugwash Group in Helsinki, Finland, May 5-7, 1977; ed. by Jorma K. Miettinen, I. Susiluoto and W. Copeland ; publ. by the Finnish Pugwash Committee. Helsingin yliopisto. Radiokemian laitos, Helsinki 1978
Finnish-American academic and professional exchanges: analyses and reminiscences; ed. by William Copeland and others ; translated by Eugene Holman ; pictorial texts by Juhani Pallasmaa. Foundation for Research in Higher Education and Science Policy, Helsinki 1983
Käännökset

Martti Häikiö : A brief history of modern Finland. University of Helsinki, Lahti Research and Training Centre, Lahti 1992
Mari Halli : A brief history of modern Finland: study guide. University of Helsinki, Lahti Research and Training Centre, Lahti 1993
Viidakkolintuhaukka

| Viidakkolintuhaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Lintuhaukat Accipiter
Laji::  castanilius
Kaksiosainen nimi
 Accipiter castanilius  Bonaparte, 1853  
Katso myös
   Viidakkolintuhaukka Wikispeciesissä   Viidakkolintuhaukka Commonsissa 
Infobox OKNimi-testi OKIUCN-testi OK: 
Viidakkolintuhaukka (Accipiter castanilius) on haukkojen heimoon kuuluva lintu. Sitä tavataan Länsi-Afrikan maista Angolassa, Kamerunissa, Keski-Afrikan tasavallassa, Kongossa, Kongon demokraattisessa tasavallassa, Päiväntasaajan Guineassa, Gabonissa, Nigeriassa ja Ugandassa.
Sen elinpiiriä ovat subtrooppiset ja trooppiset kosteat alavat metsät. Se painaa keskimäärin 159,25 grammaa. Sen uhkana on elinalueiden häviäminen, ja kannan arvioidaan olevan pienenemässä.
Sillä on kaksi alalajia:
Accipiter castanilius beniensis. Lönnberg, 1917
Accipiter castanilius castanilius, Bonaparte, 1853
Ville-Pekka Sorsa

Ville-Pekka Sorsa (s. 1982) on yleisen valtio-opin dosentti Helsingin yliopistossa ja sosiaalipolitiikan dosentti Turun yliopistossa. Hän toimii sosiaali- ja terveystutkimuksen ja -johtamisen tutkimusjohtajana Helsingin yliopistossa. Hän on toiminut aiemmin mm. johtamisen ja organisaatioiden apulaisprofessorina Hankenilla, yleisen valtio-opin yliopistonlehtorina ja tutkijatohtorina Helsingin yliopistossa, yhteiskuntapolitiikan assistenttina Jyväskylän yliopistossa sekä vierailevana tutkijana Amsterdamin yliopistossa ja Cass Business Schoolissa Lontoossa. Hän on väitellyt talousmaantieteen alalta Oxfordin yliopistosta. Hän on tutkinut mm. eläkejärjestelmien ja eläkerahastojen politiikkaa, julkisyksityisiä kumppanuuksia, arvonluontia liiketoiminnassa, yritysten yhteiskuntavastuun politiikkaa sekä talouden etiikkaa.
Julkaisuja

Eskelinen, Teppo & Sorsa, Ville-Pekka (2011): Hyvä talous. Helsinki: Like.
Sorsa, Ville-Pekka (toim.) (2011): Rethinking Social Risks in the Nordics. Brussels: Foundation for European Progressive Studies. http://www.feps-europe.eu/en/publications/details/152 (Arkistoitu – Internet Archive)
Sorsa, Ville-Pekka (2011): Pension Fund Capitalism in Europe: Institutional Organisation and Governance of Finnish Pension Insurance Companies. Väitöskirja. University of Oxford. http://ora.ouls.ox.ac.uk/objects/uuid%3A64a98d6a-92f8-4a7d-a00f-46785162125a
Johanson, Jan-Erik & Sorsa, Ville-Pekka (2010): Pension Governance in Finland. A Case Study on Public and Private Logics of Governance in Pension Provision. Centre for Pensions Reports 2010:2. Helsinki: Eläketurvakeskus. http://www.etk.fi/wp-content/uploads/2015/10/report%20210.pdf%5Bvanhentunut+linkki%5D
Aiheesta muualla

Helsingin yliopiston tutkimusportaali
Hankenin tutkimustietokanta (Arkistoitu – Internet Archive)
Tutkimusprofiili Google Scholarissa
Victor Calliat

Pierre Victor Calliat (1801–1881) oli ranskalainen arkkitehti ja kaivertaja. Calliat oli André Chatillonin ja École des beaux-artsin oppilas. Hänen maineensa ei niinkään perustunut arkkitehtuuriin vaan eräisiin arvossa pidettyihin julkaisuihin, kuten Hôtel de ville de Paris (1844–1856), Parallèle des maisons de Paris, construites depuis 1830 (1850–1864), Église St Eustache (1850) ja La Sainte Chapelle de Paris (1857, Ferdinand de Guilhermyn teksti). Hän perusti 1850 Encyclopédie d’architecturen, jota hän toimitti yhteistyössä Adolphe Lancen kanssa. Hän teki 1862 muutoksia Pariisin Saint Gervais -kirkkoon.
Aiheesta muualla

Kuvia tai muita tiedostoja aiheesta Victor Calliat Wikimedia Commonsissa
Viipurin läänin maanviljelysseura

Viipurin läänin maanviljelysseura oli vuonna 1847 perustettu maanviljelysseura. Se käsitti aluksi koko Viipurin läänin, mutta 1893 Itä-Karjalan ja 1895 Läntisen Viipurin läänin maanviljelysseuran erottua siitä seuran alueeksi jäivät Rannan, Jääsken ja Äyräpään kihlakunnat kokonaan, Lappeen kihlakunta, lukuun ottamatta Valkealaa, sekä Käkisalmen kihlakunta, lukuun ottamatta Hiitolan ja Kaukolan kuntia. Jäseniä oli 1853 yhteensä 396. Vuoden 1855 sääntöjen mukaan perustettiin haaraosastoiksi 19 talousyhdistystä, joiden sijaan 1865 muodostettiin 28 kinkerikuntaa.
Vuosina 1849–1864 oli seuralla Viipurin kaupungin omistama Maaskolan tila vuokralla, ja sitä hoidettiin sihteerin johdolla mallitilana, jossa joitakin vuosia oli myös maanviljelyskoulu. Mallitilaan uhratut varat, työ ja harrastus eivät kuitenkaan tuottaneet tarkoitettua hyötyä, vaan se oli seuralle rasituksena ja haittasi sen muutakin toimintaa. Seurassa vaikuttaneita henkilöitä olivat muun muassa valtionagronomi K. J. Forsberg, joka oli sihteerinä 1860–1863, lääninagronomi Axel Gyldén, sihteerinä 1869–1898, sekä maanviljelysneuvos Erkki Pullinen, sihteerinä 1900–1914.
Ykspetäjäinen (Mäntyharju, Haimi)

| Ykspetäjäinen |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°13′42″N, 26°56′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Pieneen Ykspetäjäiseen 
Järvinumero:  14.984.1.035
Mittaustietoja
Pinnankorkeus:  124,5 m  
Pituus:  670 m  
Leveys:  370 m  
Rantaviiva:  1,87 km  
Pinta-ala:  13,438 ha  
Saaria:  1 
 fiYkspetäjäinen 
Ykspetäjäinen tai Ykspetäjä on Etelä-Savossa Mäntyharjulla  Haimin lähellä sijaitseva järvi.
Maantietoa

Järvi on 670 metriä pitkä, 370 metriä leveä, ja sen pinta-ala on 13,4 hehtaaria. Sillä on yksi saari, jonka pinta-ala on 0,05 hehtaaria.   Sen rantaviivan pituus on 1,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Järven vedenpinnan korkeus on 124,5 metriä mpy.
Yūichirō Nagai

| Henkilötiedot |
| --- | --- | --- |
Syntymäaika: 14. helmikuuta 1979 (ikä 45)
Syntymäpaikka: Tokio, Japani
Pelipaikka: Hyökkääjä
Seurat
| Vuodet | Seura | O (M) |
| 1997-2008 1998-1999 2009-2011 2012-2013 | Urawa Reds →Karlsruhe Shimizu S-Pulse Yokohama FC |  |
Maajoukkue
| 2003 | Japani | 4 (1) |
Yūichirō Nagai (jap. 永井 雄一郎, Nagai Yūichirō, s. 14. helmikuuta 1979 Tokio, Japani) on japanilainen jalkapalloilija.
Jalkapallomaajoukkue

Japanin maajoukkueessa Nagai pelasi vuonna 2003 kaikkiaan neljä ottelua ja teki niissä yhden maalin.
Tilastot

| Japanin jalkapallomaajoukkue> Vuodet | Japanin jalkapallomaajoukkue> ottelut | Japanin jalkapallomaajoukkue> maalit |
| --- | --- | --- |
| 2003 | 4 | 1 |
| Yhteensä | 4 | 1 |